**PROTOKOL POSTUPANJA U UVJETIMA POVEZANIMA S COVID-19 U ODGOJNO-OBRAZOVNOM RADU**

Svi se učenici s početkom nove školske godine vraćaju u školu.

Škola radi u dvije smjene.

* prilikom ulaska u školu i za vrijeme kretanja po hodniku **obavezno je nošenje zaštitne maske**
* u zgradu se ulazi kroz glavni ulaz koji ima troja vrata
* **obvezna je dezinfekcija ruku** za sve koji ulaze u prostor škole
* sve učenike razrednici će upoznati s pravilima i obvezama, rizicima i uputama kojih se moraju pridržavati
* evidencija prisutnih učenika vodit će se u e-Dnevniku
* nastavni sat trajat će **40 minuta**
* mali odmor trajat će **5 minuta**
* veliki odmor bit će nakon trećeg sata, trajat će **20 minuta** - učenicima dozvoljen izlazak iz škole uz pridržavanje svih epidemioloških mjera
* zabranjen je odlazak na toalet za vrijeme malog odmora
* odlazak učenika na toalet dozvoljen je za vrijeme trajanja sata jer se tako izbjegava gužva i nepotrebno miješanje učenika
* svaki razred boravi u jednoj prostoriji, izbjegava se fizički kontakt s učenicima drugih razreda
* škola će osigurati protok/dolazak što manjeg broja osoba, kako na ulazu u ustanovu, tako i u unutarnjim prostorima škole

**Zabranjen je ulaz u sve ustanove osobama koje su bolesne ili su u samoizolaciji!**

U vanjske prostore (dvorište, vrt, igralište) i unutarnje prostore ustanove **ne mogu ulaziti** osobe koje imaju povišenu tjelesnu temperaturu, respiratorne simptome poput kašlja i kratkog daha ili koji su pod rizikom da su mogli biti u kontaktu s osobama pozitivnim na COVID-19 ili su pod sumnjom da bi mogli biti zaraženi s COVID-19, a osobito ako su u samoizolaciji.

* svakodnevno mjerenje tjelesne temperature obvezna za sve zaposlenike prije dolaska na posao
* obvezno je pranje ruku sapunom i vodom prije ili pri ulasku u sobu, učionicu i to više puta dnevno
* u školi je predviđeno vrijeme za čišćenje prostora škole prije ulaska učenika i zaposlenika
* dezinfekcija i prozračivanje prostora će se obavljati prije početka nastave, između smjena i nakon popodnevne smjene.
* kretanje učenika po hodnicima regulirat će nastavnici po izlasku iz učionice
* **u školi je osigurana i prostorija za izolaciju zaraženih učenika**
* stolovi i klupe u učionicama postaviti će se na način da učenici sjede jedan iza drugoga ili jedan pored drugoga uz pregradu od pleksiglasa, kako bi se što više izbjegao kontakt licem u lice
* prostorije će se redovito provjetravati
* za lijepoga vremena, odgojno-obrazovni rad moguće je izvoditi i na otvorenom
* nastava iz tjelesne i zdravstvene kulture izvodit će se na otvorenom kad god je moguće
* nastavnici i stručni suradnici neće se okupljati u zbornici
* preporučuje se izbjegavanje nepotrebnih kontakata među odgojno-obrazovnim radnicima i drugim zaposlenicima kako bi se smanjio rizik zaraze.
* komunikacija među odgojno-obrazovnim radnicima treba biti redovita, a sastanci će se odvijati u prostoru koji **jamči fizički razmak i poštivanje mjera**.

**Postupanje u slučaju sumnje na zarazu virusom COVID-19**

* Ukoliko se ustanovi da učenik ima povišenu temperaturu ili pokazuje druge simptome respiratorne bolesti, on se smješta u prostoriju za izolaciju i čeka se dolazak roditelja/skrbnika

**Uz preporuku liječnika školske medicine za učenike koji spadaju u izrazito vulnerabilnu skupinu, nastava se organizira kao nastava na daljinu.**

**Za učenike koji su odsutni iz škole jer su COVID pozitivni, koji su u samoizolaciji, nastava se organizira kao nastava na daljinu.**

U slučaju pogoršanja ili poboljšanja epidemiološke situacije na lokalnoj razini, o zatvaranju/otvaranju odgojno-obrazovne skupine ili razrednog odjela u pojedinoj školi ili pak određene škole u županiji odluku donosi ravnatelj ustanove u suradnji s osnivačem i nadležnim lokalnim stožerom o čemu ravnatelj istoga dana izvješćuje Ministarstvo.

Radna skupina za protokol postupanja u uvjetima povezanima s COVID-19

Diana Radić Škara

Matea Jurjević

Katia Šangulin

Suzana Bakočević-Obrad

Natalia Radović